Italian Prime Minister Giuseppe Conte broke down amid COVID-19 deaths in his country.
The fact behind every news!, सोशल मीडिया पर कुछ पोस्टों के माध्यम से एक तस्वीर साझा कर ये दावा किया जा रहा है कि तस्वीर में दिखाए गये व्यक्ति इतालवी प्रधान मंत्री ग्यूसेप कोंटे है, जो अभिभूत और असहाय होकर रो रहे है क्योंकि\xa0 उनके देश के लोग कोरोनोवायरस महामारी के कारण मर रहे हैं | वायरल तस्वीर साझा कर उन लोगों को हिदायत दी जा रही है जो कोरोनोवायरस को गंभीरता से नहीं ले रहे हैं |, पोस्ट के शीर्षक में लिखा गया है कि “जिन लोगों को कोरोना वायरस (कोविड-19) मज़ाक़ लग रहा है,वो इसके तस्वीर को बार बार गौर से देखें और सीख लें..इटली के प्रधानमंत्री Giuseppe Conte अपने देश में मरती हुई जनता को देखकर रो पड़ें।एक देश का प्रधानमंत्री पॉवर में होने के बावजूद अपनी मरती हुई जनता को देखकर कुछ नहीं कर पा रहा…ये है इंसान की बेबसी |”, Facebook Post | Archive Link, अनुसंधान से पता चलता है कि…, जाँच की शुरुवात हमने इस तस्वीर का स्क्रीनशॉट लेकर गूगल रिवर्स इमेज सर्च करने से की, जिसके परिणाम से हमें पता चला कि तस्वीर में इतालवी प्रधान मंत्री ग्यूसेप कोंटे नहीं है, लेकिन ब्राजील के राष्ट्रपति जायर बोल्सोनारो \xa0है | १७ दिसंबर २०१९ को पोदार ३६० नामक एक वेबसाइट ने इस तस्वीर को प्रकाशित किया था | रिपोर्ट के मुताबिक, तस्वीर\xa0 प्लानाल्टो पैलेस में एक इंजील थैंक्सगिविंग सर्विस की है | 2018 के चुनाव अभियान के दौरान जुइज़ डे फोरा (MG) में चाकू से किए गए हमले को याद करने के बाद\xa0 ब्राजील के राष्ट्रपति जायर बोल्सोनारो रोने लगे |, आर्काइव लिंक, गूगल पर इस हमले के बारें में ढूँढने पर हमें पता चला कि ७ सितंबर, २०१८ \xa0से द गार्डियन \xa0के एक लेख के अनुसार, “अगले महीने होने वाले ब्राज़ील के राष्ट्रपति चुनाव के प्रचार के दौरान जयर बोल्सोनारो को छुरा मारा गया है जिससे वे गंभीर रूप से घायल हो गये हैं और उन्हें अस्पताल में भरती किया गया है | रियोसन जेनेरियो से लगभग १२५ मील (२०० किमी) उत्तर में, बोल्सनारो को इस हमले के तुरंत बाद भीड़ में मौजूद उनके समर्थकों द्वारा कंधे पर उठाकर जूइज़ डे फोरा शहर के अस्पताल ले जाया गया था|, नीचे आप इतालवी प्रधान मंत्री ग्यूसेप कोंटे और ब्राजील के राष्ट्रपति जायर बोल्सोनारो के तस्वीरों की तुलना देख सकते है |, निष्कर्ष: तथ्यों की जाँच के पश्चात हमने उपरोक्त पोस्ट को गलत पाया है | सोशल मीडिया पर वायरल तस्वीर इतालवी प्रधान मंत्री ग्यूसेप कोंटे नहीं है, बल्कि ब्राजील के राष्ट्रपति जायर बोल्सोनारो की है, उक्त तस्वीर २०१९ की थैंक्सगिविंग पर से है जब बोल्सोनारो २०१८ में उनपर किये गये हमले को याद करते हुए रोने लगे थे |, Title:तस्वीर इतालवी प्रधानमंत्री ग्यूसेप कोंटे की नहीं है |, Result: False
तस्वीर इतालवी प्रधानमंत्री ग्यूसेप कोंटे की नहीं है | – FactCrescendo | The leading fact-checking website in India